Na osnovu člana 38, stav 1, tačka 2 Zakona o lokalnoj samoupravi ("Službeni list Crne Gore", br. 2/18, 34/19, 38/20, 50/20 i 84/22) i člana 36 Statuta opštine Berane ("Službeni list CG-Оpštinski propisi", br. 42/18), Skupština opštine Berane na sjednici održanoj dana **04. jula 2023.** godine, donijela je:

**O D L U K U**

**o usvajanju Lokalnog akcionog plana biodiverziteta za područje opštine Berane za period 2023-2028. godine**

**Član 1.**

Usvaja se Lokalni akcioni plan biodiverziteta za područje opštine Berane za period 2023-2028. godine.

**Član 2.**

Sastavni dio ove Odluke čini Lokalni akcioni plan biodiverziteta za područje opštine Berane za period 2023-2028. godine.

**Član 3.**

Odluka stupa na snagu osmog dana od dana objavljivanja u ("Službenom listu CG-opštinski propisi".

**SKUPŠTINA OPŠTINE BERANE**

**Broj: 02-016/23-306 PREDSJEDNIK SKUPŠTINE**

**Berane, 05. 07. 2023. god. Novica Obradović**

**Obrazloženje**

Pravni osnov za donošenje ove odluke sadržan je u članu 13 Zakona o zaštiti prirode i člana 36 statuta opštine Berane, kojom je propisano da skupština, kao organ lokalne samouprave donosi propise i druge opšte akte. Skupština, pored propisa i drugih akata donosi planove i programe razvoja i vrši druge poslove u skladu sa Zakonom o lokalnoj samoupravi i drugim posebnim zakonima.

Lokalni akcioni plan za biodiverzitet opštine Berane nastao je na inicijativu Predsjednika opštine i organa lokalne samouprave i službi koje se bave zaštitom životne sredine i prirode, u skladu sa preporukama i obavezama koje su date u Zakonu o zaštiti prirode i Konvenciji o biološkoj raznovrsnosti.

Akcioni plan, koji je sastavni dio Lokalnog plana, a prema kome će se rukovoditi nadležne opštinske službe, javna preduzeća i ostala zainteresovana javnost u obavljanju svojih aktivnosti u narednim godinama, stvoriće preduslove za sistematsko i kontinuirano rješavanje problema u zaštiti biodiverziteta, jer je održivi razvoj zajednice u cjelini misija i budućnost opštine Berane.

Lokalnim akcionim planom za biodiverzitet obuhvaćeni su stavovi i ideje stručnih lica iz ove oblasti, ali i građana, koji žele da aktivno učestvuju u aktivnostima očuvanja biodiverziteta.